**PRACOVNÝ LIST pre birmovancov**

2.3. Nesprávne predstavy o Bohu

**Doplň chýbajúce slová:**

1. „Boh je ..................“ (1 Jn 1,8)
2. Preto chce, aby si sa pri Ňom cítil .................., istý, slobodný a v bezpečí.
3. O tom, aký je skutočný pravý Boh sa môžeme dozvedieť zo Svätého ................., z tradície Cirkvi, zo sviatostí, z modlitby, zo svedectva svätých.
4. Boha poznávame najmä cez osobu ........................, Božieho Syna. *„Kto vidí mňa, vidí Otca.“* (Jn 14,9)
5. Obraz Boha nám dáva aj spoločenstvo kresťanov a ľudia, ktorí zažili jeho silný osobný ....................
6. O tom aký je Boh nám dali obraz aj naši rodičia. Tento obraz sa premietol aj do môjho detského vnímania obrazu Boha. Odráža sa to aj na mojom ..................k Nemu.
7. S očistením falošnej predstavy o Bohu môžeš začať v ................. tým, že budeš Boha o to prosiť.

**Zamyslenie:**

Každý z nás má o Bohu svoju vlastnú predstavu. Obraz o Bohu v nás môže deformovať zlá skúsenosť v rodine; falošné náboženské filozofie – Boh je energia, sila; zlé autority; zlé svedectvo veriacich; médiá.

Ako si predstavuješ Boha, je ti blízky alebo vzdialený? Aké má vlastnosti? Je pre teba skôr ako policajt? Alebo Boh pre núdzové prípady? Boh - Dedo Mráz? Boh sudca; Boh ako deduško; Boh despota; Boh bábkar; Boh hodinár; Boh počítač, staromódny Boh...? Alebo, keď sa povie slovo Boh, vyplaví sa v Tebe pocit šťastia, blízkosti, láskavosti, dobroty? Svoje postrehy napíš ....

Svoj obraz o Bohu si musíme neustále formovať. Najlepšie osobným vzťahom s Ním, poznávaním Ho cez Božie slovo, cez osobu Ježiša Krista... cez svedectvo života ľudí ... Prvým krokom a veľmi dôležitým je úprimná túžba poznať Ho, vyslovená v modlitbe*. Pane, moje predstavy o tebe vo mne vyvolávajú .......................................................................................... . Cirkev aj Božie slovo ma učí, že ty si Boh, ktorý je ................................................................... Pomôž mi uveriť a poznať ťa takého, aký skutočne si. Ďakujem, Amen.*

Boh sám má záujem na to, aby sme ho poznávali. Vzývaním Ducha Svätého, prosbou, aby sa nám dal poznať, môžeme na vlastnej koži zistiť, že Boh je láska a láska sa prejavuje vo vzťahoch. Aké sú tvoje vzťahy? Svedčia o skutočnom Bohu? Alebo je Boh iný? Napíš, čím by si mohol ty prispieť, aby tvoje vzťahy boli obrazom Božej prítomnosti? Obrazom pravého láskavého, dobrotivého Boha?

**Aktivita:**

Bohu možno slúžiť dvoma spôsobmi – v láske alebo v strachu. Mnohí kresťania sa modlia, postia, konajú skutky milosrdenstva, ale za tým všetkým býva častokrát strach z Boha, aj keď si to nepriznajú. Skús ty spraviť pre Boha konkrétny skutok (dobrý skutok, pôst v jedle, modlitbu za konkrétneho človeka) z lásky. Z lásky znamená – *Pane, tento skutok je pre teba, pretože ťa mám rád/ťa chcem mať rád.*

**Modlitba**

Pane, ja hľadám tvoju tvár, neodvracaj svoju tvár odo mňa. (Ž 27,8-9)

Vzrastaj vo mne, Ježiš, vzrastaj vo mne.

V mojom duchu, v mojom srdci, v mojich predstavách, v mojich zmysloch.

Vzrastaj vo mne svojou láskavosťou, svojou čistotou, svojou pokorou, svojou túžbou, svojou láskou.

Vzrastaj vo mne svojou milosťou, svojím svetlom a pokojom.

Vzrastaj vo mne na slávu svojho Otca, na väčšiu česť Boha. Amen (Youcat Modlitby pre mladých)

**Chýbajúce slová:** 1. láska; 2. milovaný; 3. Písma; 4. Ježiša Krista; 5. dotyk; 6. vzťahu; 7. modlitbe